Ribe Stifts Adresseaviser, 1834-10-10
De uafhængige franske Blade glæde sig nu vel over, at "den spanske Lafavette" har faaet dette Hverv, og de finde et Beviis paa den offentlige Menings fremskridende Jndflydelse i Spanien deri, at den samme Mina, om hvem Krigsministeren Zarco deel Valle nylig sagde, at, dersom man kaldte ham til at bekæmpe Jnsurrectionen, vilde Lægemidlet blive værre end Sygdommen, dog nu har faaet en Commando; men de beklage tillige, at ogsaa denne den spanske Regjerings Forholdsregel lider af en farlig Halvhed, idet ikke alene Halvdelen af Rodils Tropper er unddragen Minas Commando, men han desuden i General-Commandanten og Vicekongen af Navarra har faaet en Paapasser, som vidner og Regjeringens Mistillid. Jøvrigt er General Minas Ansættelse ogsaa forsaavidt af Vigtighed, som den gjør en fransk Mellemkomst umulig; thi det er almindelig bekjendt, at Mina forud har erklæret, at, saasnart een fransk Soldat overskred Grændsen, vilde han øieblikkelig vende sig fra Carlisterne imod Franskmændene. Efterretningerne fra de oprørske Provindser vedblive at være fuldstændige, tildeels uforstaaelige. Naar saaledes Moniteuren mælder: "d. 28de rykkede Dronningens Tropper ind i Almandag, saa at Elisendonu maae være undsat; Espartero traf d. 15de og 16de sammen med Jnsurgenterne fra Biscaia i Omegnen af Manguia, tilføiede dem et betydeligt Tab og tog Præsten Garray, som havde commanderet Blokaden ved Bilbao, fangen; den 19de angreb Jnsurgentchefen Castor forgjeves Villarcapo; d. 20de naaede Jriarte ham, fratog ham Byttet og bemægtigede sig tillige alle Juntaen af Castiliens Papirer:" – saa ledsager Qvotidienne disse Efterretninger med følgende træffende Bemærkninger: "Altsaa behøvede Elisondo, som Moniteuren hidtil har skildret os som ganske fri, Undsætning; altsaa have Carl den 5tes Tropper blokeret Bilbao; altsaa har Castor forgjeves angrebet Villarcapo og dog gjort betydeligt Bytte o. s. v. Efterat have anført denne Prøve, troe vi os fritagne for at meddele andre Efterretninger af lignende Beskaffenhed og tilføie blot, at Carondelet, som formedelst sit Nederlag ved Viana skulde stilles for en Krigsret, skal have skudt sig selv, og at man hos den nylig i Barcellona henrettede General Romagosa skal have fundet en Jnstruction fra D. Miguel, med Hensyn til hans forestaaende Landing i Catalonien, og en bestalling fra De Carlos, ved hvilken Romagosa blev udnævnt til General=Capitain i denne Provinds. – Den spanske Geistligheds Primas, Ærkebiskoppen af Toledo, skal have modtaget en egenhændig Skrivelse fra Paven, hvar i han formanes til med alt Alvor at vaage over den hellig katholske Tro, som af Anarchisterne og Rodils Tropper trædes under Fødder. Den Skændsel, hedder det i Brevet, som disse Tropper, ved at antænde og plyndre Templerne og foragte Kirkens Tienere, gjøre sig skyldige i, sønderriver den hellige Faders Hjærte og lader ham ane, at Himlens Torden snart vil ramme de ryggesløse Syndere, som synes at lægge an paa den christelige Religions Undergang. - Man ventede i Madrid, at d. 19de November, Jsabelle Dagen, vil en stor Høitidelighed finde Sted, ved hvilken Troskabseden vil blive aflagt til Dronningens yngre Søster, Jnfantinde Marie Lovise, som præsumtiv Arving til den spanske Trone.